वाहन की टक्कर से बाइक सवार युवक की हुई मौत
चित्तौड़गढ़मार्ग पर ग्रीन प्लाजा होटल के पास सोमवार दोपहर अज्ञात वाहन की टक्कर से बाइक सवार की मौत हो गई। मरने वाला चित्तौड़ जिले के गंगरार थाना क्षेत्र के जीवा नायकों का खेड़ा निवासी तोफान उर्फ लव (24) पुत्र रामसिंह बंजारा था। हादसे के बाद कुछ देर मार्ग बाधित रहा। हमीरगढ़ पुलिस ने शव मोर्चरी में पहुंचाया।
पुलिस के अनुसार जीवा नायकों का खेड़ा निवासी तोफान उर्फ लव पुत्र रामसिंह बंजारा बाइक से गंगरार से हमीरगढ़ की तरफ से रहा था। दोपहर ढाई-तीन बजे हमीरगढ़ के पास हाइवे स्थित ग्रीन प्लाजा होटल के पास उसे पीछे से आए अज्ञात वाहन ने टक्कर मार दी। दुर्घटना में वह उछल कर दूर गिरा और उसकी मौके पर ही मौत हो गई। हादसे के बाद हाइवे पर वाहनों की आवाजाही थम गई। इससे जाम की स्थिति हो गई। सूचना पर पुलिस मौके पर पहुंची तथा बाइक आदि को एक तरफ कर बाधित मार्ग खुलवाया। पुलिस टक्कर मारने वाले वाहन का पता लगा रही है।
हमीरगढ़. चित्ौड़गढ़ हाईवे पर हादसे के बाद लगी वाहनाें की कतार।
hin_Deva hin_Deva hin_Deva bho_Deva